la en fr ca la it ca ca ca ceb la la en ca ca es ca fr la la la en ca ca es ca la la la en ca ca es ca la la la la en en ca ca es ca la la la en ca ca es ca ca en ro hbs_lat en ca fr cs ca ca ca cs de ca ca cs ca fr ca ca ca ca ca cs ca fr ca ca ca en ca en pt fr es es pt es en it fr ceb la it la it la es en la en it la es la en la fr la fr la la la de la en la ja ro ca pt ca en ca es en es ca
Quae mox fient: de animalibus
Es mostren els missatges amb l'etiqueta de comentaris de animalibus. Mostrar tots els missatges
divendres, 12 d’octubre de 2012
Ita mutavit homo naturam cerealium ut donum terrae venenum mortiferum factum sit. Maizium enim transgenium maxime perniciosum esse nunc omnibus patet, cum videmus miseros mures, qui nihil nisi hunc cibum ederant, maximis tumoribus et morte horrenda oppressos.
Societates effectoriae, quae maizium transgenicum producunt, tantum vigent et imperant ut omnibus experimentis obstiterint. Experimentum tamen factum est, quod monstrat quatenus mutatio naturae cerealium etiam gravissimam corpori mutationem afferat. Et, quod tristius mihi tandem videtur, ut stultitiam et insaniam hominum demonstret homo, maximum innocentibus bestiis oportet supplicium dare.
Publicat per Nogueras a 22:19 Cap comentari:
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: de animalibus, Homo et Natura
divendres, 30 de març de 2012
De animalibus duplicem semper habuit homo sententiam, cum sui dissimilia et inferiora putaret, imaginem tamen humanitatis in bestiis recognoscere crederet. Sic bonitatem, saepius malignitatem, quae in humanis inest, beluis tribuit. Antiqui Romani elephantes bene moratos esse atque adeo religionis sensum habere existimabant, quod patet ex his Plinii verbis: “Maximum est elephans proximumque humanis sensibus, quippe intellectus illis sermonis patrii et inperiorum oboedientia (...), amoris et gloriae voluptas, immo vero, quae etiam in homine rara, probitas, prudentia, aequitas, religio quoque siderum, Solisque ac Lunae veneratio” (Nat. Hist. VIII, 1, 1). Aliter autem iudicabatur de simiis. Etenim Cicero tradit (De Nat. De. I, 97) "simia quam similis turpissima bestia nobis" scripsisse Ennium, qui et sanctos apellabat poetas et ipse sanctus habebatur.
Hodierna scientia non mores, sed sensus affectusque bestiarum examinat, quoniam non modo mammifera verum etiam aves videmus laetitia exsultare, tristitia languescere, vexationibus terribiliter irasci, blanditiis leniri.  Delphini sodales suos aegros adiuvant; mures alimenta sumere nolunt cum vident alios sui generis cruciari, et multa alia exempla ab omnibus bene nota sunt, quibus demonstratur affectibus moveri animalia. Risus tantum humanus multis adhuc videtur. Nunc autem adfirmant scientifici aliquot bestias sonos fundere, quibus se “ridere” significant. Iam quaesitum est de sono simiorum, qui “risus” existimatur, et, quod mirabile videtur, etiam mures, bestiae humiliores, ridere posse scimus. In relatione audiovisifica supra inserta videbis murem qui titillationibus adeo delectatur ut sonos edat cachinnis aequiparatos a scientificis.
Quo multo magis criminale videtur, cum bestiae in officinis atque laboratoriis crudelissime vexantur, quod scimus neque eorum corpus dolore vacare, neque animum affectibus et sensibus, quos natura ipsis dedit humanis.
Publicat per Nogueras a 22:31 Cap comentari:
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: de animalibus, Homo et Natura
dissabte, 21 de gener de 2012
aliae aves canunt, aliae... saltant!
Putasne te solum/solam bene saltare? Minime! Etiam avis quaedam Snowball nomine (Floccus nivis), tamquam peritissimus saltator corpus suum aliferum movet ad numeros! Et caput et pedes agitat cum primum auribus accipit musicam sibi iucundam auditu. Snowball amat praecipue Backstreet Boys, Queen, Lady Gagam, et multos alios... Si amorem musicae progeniei suae Snowball transmittit, fortasse videbimus futuro tempore genus novum avium saltantium!
Numquam satis mirabimur sollertiam animalium. Nunc Snowball mirabilis nobis videtur quod musico sensu sine pari se movere potest. Sed omnia animalia facultates plurimas habent, quibus nos homines multo antecedunt!
Publicat per Nogueras a 21:15 1 comentari:
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: de animalibus
diumenge, 12 de juny de 2011
Quae patiuntur pulli quos edimus
Homo lupus homini, monstrum ceteris animalibus. Quid enim dulcius nobis quam parvuli pulli, quorum imagines deliciae infantibus in ludis et aliis rebus puerilibus florent? Et tamen miseri pulli, quamvis dulcissimi, paene nati procul a matre quam numquam videbunt, frigidis in officinis per macchinas sicut res inertes inhumaniter quatiuntur, quoquoversus iactantur, acri discrimine separantur, sine commiseratione excruciantur. Mox mortem  praebet ferrum  iis qui tanta excruciatione correpti vitam miserrimam egerunt. Adeo homines humanitatis obliti lucrum persequuntur. Sed cui bono voremus nos  homines carnem pullorum qui vivi non veram vitam cognoverunt? Corpus mortuum simul et dolorem edimus, morbidis ipsi alimentis corpori et animo nostro infirmitatem sic adicimus.
Nos humani, si humani appellari meremur, tantam crudelitatem erga animalia ferre non possumus. Vtinam mox iam non carnem edamus (nisi bestiarum quae et libertatem et salubrem cibum cognoverunt).
Alias si  imagines videre cupis musica quam stultissima ornatas, quae ludibrium addit rei criminali, hic tangas:
Publicat per Nogueras a 15:09 Cap comentari:
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: de animalibus, Homo et Natura
diumenge, 5 de juny de 2011
Sicut illa quam vides in imagine, multae aves maritimae habent in ventre suo partes omnis generis plasticorum. Corpus eorum paulatim plasticis impletur, usque ad mortem quae evenit cum avis non potest iam alimenta ducere in ventrem suum tanta immunditia plenum. Scientifici qui rem quaerunt adfirmant partes plasticorum in 90%   ex corporibus avium mortuarum examinatis inventas esse. Adeo nos homines maria polluimus plasticis nostris!
Mox ipsi plasticis corpus nostrum polluemus, nisi cavemus ne sordem plasticorum in mare iaciamus!
Publicat per Nogueras a 21:56 Cap comentari:
Envia per correu electrònicBlogThis!Comparteix a TwitterComparteix a FacebookComparteix a Pinterest
Etiquetes de comentaris: de animalibus, Homo et Natura
Missatges més antics Pàgina d'inici
Subscriure's a: Missatges (Atom)
Rosetta navis et Seneca de cometis
►  de setembre (2)
►  de juliol (1)
►  de juny (1)
►  de febrer (1)
►  de gener (1)
►  de desembre (3)
►  de novembre (1)
►  de juny (2)
►  de març (2)
►  de febrer (4)
►  de gener (2)
►  de desembre (3)
►  de novembre (3)
►  de setembre (1)
►  de juny (5)
►  de maig (3)
Visualitza el meu perfil complet
de antiquis auctoribus (1)
de cerebro humano (3)
discrimen in Europa (7)
Homo et Natura (9)
Canis omnino sicut maritus - Heri, primo die veris, cum Johanna, muliere et mente et forma pulcherrima, ambulabamus per mihi parum notam partem urbis, more scholae discipulorum, quibus...
Per duo lustra - *Ad Davidem aliosque iuvenes studiosos dicatum * Arborem siccum aura vescentem levi vitra circumstant. Exemplum animi nimium patientis non sum quasi al...
Decem Leges Discipulorum - 1. Qui natus es fessus ideo vives ut quiescas. 2. Diliges lectum tuum tamquam te ipsum. 3. Quiesces interdiu, ut noctu dormias. 4. Noli l...
Les derniers articles publiés sur Commentariolum - Centerblog
Quid probitas valeat in lucri civitate ? - Quod ad Franciscum Fillon evenit, apud homines politicos rarum non est, nam plurimi in his hominibus ...
De quodam Welleriani carminis Y inscripti loco -num aliter ac primo videtur obtutu, eum interpretari possimus-. - Hisce tribus novissimis saeculis, nisi doctorum hominum, qui in historiam recentiorum litterarum Latinarum incumbunt, scripta perperam interpretatus su...
de morte - Omnes quibus haec verba pateant mox intellegent horum sensum, nam latinitatem colenti graviora solvenda fuerunt. Modo exponam Ciceronis nostri sententiam d...
Dies beati in infernis - Difficilius agitur vita quam non unus sed plures gubernant rectores. Dum muneri uni servis, unum est centrum, ut ita dicam, circuli tui; absente munere ve...
ラテン語で遊ぼ ・ Ludamus Latine
De veritate ac pulchritate - reppĕrit vērō stŭdĭōsă vītæ, ullă quæ tristis lăcrĭmans nĕgat sē essĕ mentītam *nŭmĕrōsă cōrăm* *fulgŭră* castăm, cellŭlam mīram? pŏpŭlus cŭpit nunc scīrĕ...
Total de visualitzacions de pàgina:
Tema Senzill. Imatges del tema creades per sololos. Amb la tecnologia de Blogger.